Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 42/11/6603	Brezno, 2.9.2013
EEČ : 2-46-64-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od 01.02.2010 do 14.09.2012 vrátane, si neplnil povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, právoplatným dňa 02.07.2004, na základe ktorého a podľa zákona o rodine a o zmene a doplnení niektorých zákonov číslo 36/2005 Zbierky zákonov mal prispievať na výživu svojej dcéry XXXXX, narodenej XXXXX, trvale bytom XXXXX, XXXXX od 01.07.2009 sumou vo výške 25,36 € mesačne, od 01.07.2010 sumou vo výške 25,38 € mesačne, od 01.07.2011 sumou vo výške 26 € mesačne a od 01.07.2012 sumou vo výške 26,65 € mesačne, vždy do 15-teho dňa v mesiaci vopred, pôvodne k rukám matky XXXXX, trvale bytom XXXXX, XXXXX a od dosiahnutia plnoletosti k rukám XXXXX až do 14.09.2012, pričom od 15.09.2012 sa už XXXXX zamestnala a teda bola schopná sama sa živiť, v dôsledku čoho nezaplatil na dcéru XXXXX do 14.09.2012 vrátane sumu vo výške 808,69 €, ktorú postupne od 12.06.2013 do 14.08.2013 v celom rozsahu uhradil,

lebo zanikla trestnosť činu.

Odôvodnenie:
	Vyšetrovateľ OR PZ OKP XXXXX v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1, ods. 3 písm. b) Tr. zák., ktorého sa mal dopustiť na tom skutkovom základe, že v období od 01.02.2010 do 14.09.2012 vrátane, si neplnil povinnosť, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, právoplatným dňa 02.07.2004, na základe ktorého a podľa zákona o rodine a o zmene a doplnení niektorých zákonov číslo 36/2005 Zbierky zákonov mal prispievať na výživu svojej dcéry XXXXX, narodenej XXXXX, trvale bytom XXXXX, XXXXX od 01.07.2009 sumou vo výške 25,36 € mesačne, od 01.07.2010 sumou vo výške 25,38 € mesačne, od 01.07.2011 sumou vo výške 26 € mesačne a od 01.07.2012 sumou vo výške 26,65 € mesačne, vždy do 15-teho dňa v mesiaci vopred, pôvodne k rukám matky XXXXX, trvale bytom XXXXX, XXXXX a od dosiahnutia plnoletosti k rukám XXXXX až do 14.09.2012, pričom od 15.09.2012 sa už XXXXX zamestnala a teda bola schopná sama sa živiť, v dôsledku čoho nezaplatil na dcéru XXXXX do 14.09.2012 vrátane sumu vo výške 808,69 €, ktorú postupne od 12.06.2013 do 14.08.2013 v celom rozsahu uhradil.

	Obvinený XXXXX  v prípravnom konaní po zákonnom poučení využil svoje právo a k veci nevypovedal, pričom uviedol, že dňa 12.07.2013 zaplatil na výživnom sumu 192 € a 27 € a dňa 10.07.2013 sumu 193 €. Poslednú časť nezaplateného výživného uhradil poštovou poukážkou dňa 14.08.2013. 

	V priebehu skráteného vyšetrovania bola k veci vypočutá svedkyňa - poškodená XXXXX, ktorá uviedla, že XXXXX bol rozsudkom Okresného súdu v Brezne č. k. XXXXX zo dňa XXXXX právoplatným dňa 02.07.2004 zaviazaný prispievať na výživu dcéry XXXXX sumou vo výške 19,92 € mesačne a podľa zákona o rodine od 01.07.2009 sumou vo výške 25,36 € mesačne, od 01.07.2010 sumou vo výške 25,38 € mesačne, od 01.07.2011 sumou vo výške 26 € mesačne a od 01.07.2012 sumou vo výške 26,65 € mesačne vždy do 15-teho dňa v mesiaci vopred k rukám XXXXX a od dosiahnutia plnoletosti k rukám jej dcéry XXXXX. 

	Podľa zápisnice o výsluchu svedkyne - poškodenej XXXXX sa táto dňa 15.09.2012 zamestnala. Zároveň pri oboznámení sa s výsledkami vyšetrovania uviedla, že jej bolo zaplatené nezaplatené výživné v celom rozsahu.

	 Do vyšetrovacieho spisu boli zabezpečené aj doklady o tom, ktoré platby a kedy zaslal XXXXX XXXXX. Ako vyplýva z týchto listinných dôkazov XXXXX uhradil nezaplatené výživné v celom rozsahu do 14.09.2012 vrátane.

	Ďalej boli do vyšetrovacieho spisu zabezpečené ďalšie listinné dôkazy, a to rozsudok Okresného súdu XXXXX č. k. XXXXX zo dňa XXXXX, právoplatný dňa 02.07.2004 , zápisnica o trestnom oznámení XXXXX, kópie poštových poukážok, správy ÚPSVaR XXXXX o tom, že XXXXX nie je poberateľom dávky v hmotnej núdzi a o tom, že v období za ktoré bol stíhaný nebol ani evidovaný ako uchádzač o zamestnanie, ďalej správa sociálnej poisťovne s prílohou k predchádzajúcim zamestnaniam XXXXX, ako aj správa z OÚ XXXXX o tom, že nie je vedený v živnostenskom registri a potvrdenie o návšteve školy XXXXX, ktoré preukazujú zistený skutkový stav.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor